রবিবার সেই ছবি আবারও ফিরল। টটেনহ্যামের বিরুদ্ধে। রবিবার কোস্তাকে মাঠেই নামাননি মোরিনহো। সেই অপমান মেনে নিতে পারেননি তিনি। বিরক্ত কোস্তা গা থেকে ‘বিব’ (প্রথম দলের ফুটবলারদের জার্সির সঙ্গে যাতে গুলিয়ে না যায় তার জন্য জার্সির ওপরে বিশেষ পোশাক পরতে হয় টিমের অন্যান্যদের) খুলে তা ছুড়ে দেন চেলসি ডাগ আউটের দিকে। মোরিনহোর কানের পাশ দিয়ে বেরিয়ে যায় ‘বিব’। ম্যাচের পর জোসে অবশ্য বলেছেন, ‘‘আমার দলে কোস্তার গুরুত্ব বরাবর রয়েছে। আমি মনে করি না, যে ফুটবলার মাঠে নামার সুযোগ পায়নি সেই গ্যালারিতে বসে গান গাইবে অথবা নাচানাচি করবে। আর কোস্তা আমাকে আঘাত করতে চাইলে বিব দিয়ে সেটা করবে না!’’
এদিকে, আর্সেনাল ১-১ গোলে নরউইচ সিটির সঙ্গে। অন্য ম্যাচে লিভারপুল ১-০ গোলে হারাল সোয়ানসি সিটি-কে। 
 
তিন নম্বরেই রিয়াল মাদ্রিদ
এইবার-কে ২-০ গোলে হারাল রিয়াল মাদ্রিদ। রবিবার লা লিগার অ্যাওয়ে ম্যাচে এইবার-এর বিরুদ্ধে ৪৩ মিনিটে প্রথম গোল করেন গ্যারেথ বেল। ৮২ মিনিটে পেনাল্টি থেকে দ্বিতীয় গোল ক্রিশ্চিয়ানো রোনাল্ডোর। তবে জিতলেও লিগ টেবিলে তিন নম্বরেই থাকল রিয়াল মাদ্রিদ।